रियासत में राजस्थान के लखनऊ के नाम से मशहूर था झालावाड़
झालावाड़| स्टेटसमय में झालावाड़ का नाम उर्दू साहित्य के क्षेत्र में राज्य भर में मशहूर था। इसको राजस्थान का लखनऊ कहा जाता था। जिले में पहली बार उर्दू साहित्य में रिसर्च में यह तथ्य सामने आए हैं कि यहां के शायर और साहित्यकारों को देशभर में पहचान मिली हुई थी। झालावाड़ निवासी डाॅ. सैय्यदा अंजुम ने मौलाना अब्दुल सलाम बैग शफीक झालावाड़ी हयात और शेरी अदबी खिदमात पर रिसर्च की है। इसमें सामने आया कि स्टेट समय में झालावाड़ में उर्दू साहित्य काे एक मुकाम हासिल था, जो धीरे-धीरे गुम होता चला गया। अब इस रिसर्च के बाद फिर से उर्दू साहित्य का मकाम राज्य पटल पर अंकित हो सकेगा। उन्होंने रिसर्च राजकीय स्नातकोत्तर कन्या कॉलेज की सेवानिवृत्त उपाचार्य डाॅ. कमर जहां बैगम के निर्देशन में पूरा किया है।
hin_Deva hin_Deva